
R E F E R A T

privind aprobarea parteneriatului dintre Municipiului Timisoara şi

Institutul Intercultural Timisoara (I.I.T.) şi susţinerea financiară pentru implementarea proiectului  „Dă glas generaţiei tale!”

Prin adresa nr. SC2013-26535/ 18.09.2013, Institutul Intercultural Timişoara (I.I.T.) solicită Primăriei Municipiului Timişoara cofinanţarea necesară derulării proiectului “Dă glas generaţiei tale!” cu suma de 9.785 EUR. Proiectul constă în elaborarea şi adoptarea strategiei de tineret la nivelul Municipiului Timişoara şi este implementat de către Institutul Intercultural Timişoara, în cadrul programului „Tineret în acţiune”. Valoarea totală a proiectului este de 39.125 EUR din care contribuţia Comisiei Europene este de 29.340 EUR. Institutul Intercultural Timişoara este o organizaţie neguvernamentală autonomă, non-profit, cu activitate culturală, civică şi ştiinţifică, fără scopuri politice care acceptă şi promovează valorile şi principiile europene în materie de interculturalitate. Institutul a devenit în 1998 prima instituţe est-europeană care a coordonat un proiect transnaţional Socrates-Comenius 2 (proiectul Eurrom) şi tot de atunci I.I.T. a dezvoltat parteneriate cu mai multe structuri civice, ale minorităţilor şi de tineret din ţările învecinate. 
Priectul “Dă glas generaţiei tale!” corespunde şi cu prioritatea tematică a programului care promovează explicit educaţia nonformală, inclusiv prin organizarea de activităţi în cadrul Zilei Educaţiei Nonformale care va avea loc la începutul lunii octombrie deoarece beneficiarii vor fi sprijiniţi să organizeze activităţi de dialog structurat folosind metodele de participare a publicului (photo voice, cafeneaua publica şi/ sau biblioteca vie) în cadrul Zilei Educaţiei Nonformale. Totodată, proiectul promovează explicit şi conceptul de voluntariat, deoarece toate persoanele implicate în acest proiect se vor implica în regim de voluntariat.
Nevoia de la care pleacă proiectul “Dă glas generaţiei tale!” este aceea ca la nivelul Municipiului Timişoara nu există o politică de tineret coerentă şi conformă cu nevoile tinerilor din comunitate. Obiectivele proiectului sunt:

1. Realizarea unei strategii de tineret valabile pe perioada 2014-2019 la nivelul Municipiului Timişoara pe perioada de 8 luni de către partenerii şi promotorii implicaţi;
2. Creşterea capacităţii a 10 ONG-uri din ţară de a crea în comunităţile din care provin un cadru pentru realizarea dialogului structurat între tineri şi autorităţi publice locale;
3. Realizarea de dialog structurat între tineri, ONG-uri şi autorităţile publice locale din Timişoara pe perioada unui an.
Proiectul urmăreşte dezvoltarea dialogului structurat între tineri şi autorităţile publice locale şi centrale, s-au semnat parteneriate cu Direcţia Judeţeană pentru Sport şi Tineret Timiş, Fundaţia Judeţeană pentru Tineret Timiş, organizaţia EcoClub Timişoara şi Grupul de Iniţiativă ALTFEL.
Proiectul a fost prezentat şi aprobat şi de către Consiliul Consultativ pe probleme de Tineret de pe lângă Primăria Municipiului Timişoara. 
Activităţile proiectului prezentate mai jos au fost concepute de către partenerii proiectului astfel încât să răspundă nevoilor tinerilor cu care partenerii proiectului lucrează sau pe care îi reprezintă.
Planificare şi pregătire

Sunt plănuite 3 întâlniri cu partenerii proiectului, alte ONG-uri, reprezentanţi ai Primăriei şi alti actori implicaţi în munca cu tinerii la nivel de Timişoara.
1. O intalnire pentru stabilirea strategiei
2. Sintetizarea rezultatelor preliminary ale datelor colectate de la focus grupuiri şi de la chestionare

3. Validarea rezultatelor preliminarii şi de stabilirea planului de acţiune pentru implementarea strategiei

Implementare

-organizarea de focus grupuri care vor fi moderate de facilitatori cu experienţă ce vor avea rolul de a organiza focus grupurile, de a le facilita şi de a prezenta un raport al discuţiilor;
-elaborarea şi implementarea chestionarelor;
-coordonarea şi monitorizarea acestora se va realiza de către un responsabil din echipa de organizare. Chestionarele vor putea fi completate online şi offline.
În urma implementării chetionarelor, se vor organiza întâlniri de fundamentare a rezultatelor. Urmează elaborarea strategiei de tineret de către o echipă de experţi care se va finaliza cu o conferinţă între tineri şi autorităţile publice locale din Timişoara

Adoptarea strategiei va presupune si adoptarea mecanismelor instituţionale de susţinere şi implementare a acesteia.
Evaluare şi concluzionare

Ca o ultimă activitate în cadrul acestui proiect este organizarea unei conferinţe naţionale la Timişoara timp de 2 zile unde se vor prezenta rezultatele activităţilor participanţilor din cadrul cursului de formare şi vor fi invitaţi reprezentanţi ai instituţiilor  de profil, ai autoritaţilor locale şi naţionale.
Având în vedere impactul acestui proiect în rândul tinerilor, faptul că stimulează sentimentul de cetăţenie europenă al acestora şi îi ajută să înţeleagă rolul lor în contextul actual şi viitor al Europei dar şi pentru că în urma implementării lui va putea fi elaborată strategia de tineret a Municipiului Timişoara, 
P R O P U N E M :

adoptarea unei hotarari a Consiliului Local al Municipiului Timisoara prin care să se aprobe parteneriatul dintre Municipiului Timisoara şi Institutul Intercultural Timisoara (I.I.T.) precum şi susţinerea financiară pentru implementarea proiectului  „Dă glas generaţiei tale!” în valoare de 9.785 EUR. Menţionăm că proiectul are o valoare totală de 39.125 EUR din care contribuţia din partea Comisiei Europene este de 29.340EUR.

